Diari Oficial de la Generalitat Valenciana


Sumari del DOGV 7435, del 02-01-2015 (2014/11047)

Informació pública sobre subhastes relatives al Pla d'Aprofitaments Forestals Secundaris per a l'any 2015 de la província de València, en forests d'utilitat pública propietat dels ajuntaments.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7435

Data del DOGV
:   02-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2014/11378


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública sobre subhastes relatives al Pla d'Aprofitaments Forestals Secundaris per a l'any 2015 de la província de València, en forests d'utilitat pública propietat dels ajuntaments. [2014/11377]  
1. Objecte  
1.1. Subhasta per a l'alienació dels aprofitaments ordinaris de pastures, apícoles, plantes aromàtiques, trufa, llaurada i sembra, en diverses forests gestionades per la Generalitat i de titularitat municipal. Tot això d'acord amb el que preveu el Pla d'Aprofitaments Forestals Secundaris de la província de València per a l'any 2015, inclòs en l'annex I i aprovat per resolució del director territorial de la Direcció Territorial de València amb data 12 de novembre de 2014.  
  
2. Tramitació, procediment i tipus de licitació   
2.1. L'entitat adjudicatària serà en cada cas l'ajuntament que tinga la propietat de la forest d'acord amb el que indica en l'annex I.  
2.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva, arreplegats en l'article 15.5 de la Llei 43/2003, de 21 de novembre, de Forests. Així com amb el que disposa la matèria en la legislació reguladora del règim local.  
2.3. El tipus de licitació serà obert, de tramitació ordinària i es realitzarà per mitjà de subhasta a l'alça en la quantitat establida per a cada lot en l'annex I.  
  
3. Plec de condicions economicoadministratives  
3.1. El plec de condicions economicoadministratives serà l'aprovat per l'ajuntament propietari de la forest i haurà d'estar a disposició dels licitadors en les dependències dels ajuntaments respectius.  
  
3.2. La capacitat del licitador, característiques de les proposicions, garantia provisional i cànon anual figuraran convenientment detallats en cada plec de condicions economicoadministratives.  
  
4. Plec de condicions tecnicofacultatives  
4.1. Serà aplicable el plec general de condicions tecnicofacultatives per a regular l'execució d'aprofitaments forestals en forests gestionades per la conselleria competent en matèria forestal pertanyents als ajuntaments, aprovat el 21 de novembre de 2013.  
  
4.2. Les condicions particulars de l'aprofitament seran les que figuren en l'instrument tècnic de gestió forestal aprovat.  
4.3. Seran aplicables les recomanacions tècniques que descriuen i orienten actuacions per a la millora de la gestió i provisió de servicis, contingudes en el Decret 58/2013, de 3 de maig, del Consell, pel qual s'aprova el Pla d'Acció Territorial Forestal de la Comunitat Valenciana.  
  
4.4. Quant als aprofitament de pastures es regirà, a més, pel que disposa la directriu de la Direcció General de Gestió del Medi Natural de 18 de febrer de 2004, sobre els aprofitaments de pastures, en forests gestionades per la Conselleria d'Infraestructures, Territori i Medi Ambient, en relació amb la prevenció i tractament de sarna sarcòptica.  
  
4.5. Quant als aprofitaments apícoles es regirà, a més, pel Decret 12/1987, de 2 de febrer del Consell de la Generalitat, pel qual es regula i ordena l'activitat apícola a la Comunitat Valenciana, pel Reial Decret 209/2002 de 22 de febrer pel qual s'establixen normes d'ordenació de les explotacions apícoles i per totes les disposicions que regulen en l'actualitat l'activitat apícola a la Comunitat Valenciana.  
  
4.6. Quant als aprofitaments de trufa es regirà, a més, per l'Orde d'11 de setembre de 1998, de la Conselleria de Medi Ambient, per la qual es regula la recolecció de trufa (DOVG núm. 3345, de 6.10.1998).  
  
4.7. Així mateix, hauran de complir-se les mesures preventives contra incendis forestals que s'assenyalen en el marc del que disposa la legislació vigent i en especial, en el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
  
5. Termini de vigència del gaudi  
5.1. El termini per a l'aprofitament de les forests serà de 5 anys, tal com figura indicat en en l'annex I.  
  
6. Lloc i termini de presentació de les ofertes  
6.1. Les proposicions per a optar a la subhasta es presentaran en el Registre General d'Entrada dels respectius ajuntaments indicats en l'annex I per a cada lot.  
6.2. El termini per a la presentació de les ofertes serà des de l'endemà de la publicació d'este anunci en el Diari Oficial de la Comunitat Valenciana, fins a 7 dies abans de la celebració de la corresponent subhasta. Les dates per a la celebració de cada subhasta estan previstes en l'annex I per a cada lot.  
  
7. Lloc i data de celebració de la subhasta  
7.1. Les subhastes se celebraran en els ajuntaments i en les dates que per a cada lot figuren en l'annex I.  
7.2. En cas de resultar deserta la primera subhasta, se celebrarà la segona deu dies després i sense previ avís, amb el mateix tipus de taxació i condicions de l'annex I.  
7.3. De resultar desertes les dos subhastes, correspon anunciar-les novament a la corporació local llevat que fera ús del dret de tanteig. En cas contrari, haurà de comunicar al director territorial de medi ambient a València si estima que han de mantindre's o no les condicions tecnicofacultatives que haurà de regir en la nova subhasta.  
  
8. Garantia definitiva  
8.1. L'adjudicatari haurà de consignar obligatòriament una garantia definitiva per valor del 10 per cent de l'import d'adjudicació en el termini de 10 dies a partir de la data en què li siga comunicada l'adjudicació.  
8.2. La garantia definitiva respondrà de les penalitzacions imposades a l'adjudicatari per raó de l'activitat que realitze, del rescabalament dels danys i perjuís que l'adjudicatari ocasionara al titular de la forest amb motiu de l'adjudicació, dels gastos originats a estes per demora de l'adjudicatari en el compliment de les seues obligacions i de la confiscació que puga decretar-se en els casos de cancelació, d'acord amb el que establixen els plecs de condicions economicoadministratives i tecnicofacultatives o amb caràcter general en la legislació reguladora del règim local i de contractes del sector públic.  
  
8.3. La devolució de la garantia definitiva es produirà quan finalitze el termini vigent de l'adjudicació, una vegada haja certificat la direcció territorial competent la seua correcta execució o gaudi.  
8.4. Si feta la liquidació de l'adjudicació i les fiances superaren l'import d'estes, l'excés serà tornat a continuació a l'adjudicatari, una vegada realitzat l'informe preceptiu del tècnic facultatiu designat per la direcció territorial corresponent.  
  
9. Obtenció de la llicència i entrega de l'aprofitament  
9.1. Una vegada siga ferma l'adjudicació i li siga comunicada a l'adjudicatari, serà condició indispensable que este dispose de la llicència que autoritza l'execució de l'aprofitament.  
9.2. La llicència serà expedida per la direcció territorial al càrrec de la qual estiga la forest abans del compliment, per part de l'adjudicatari de l'aprofitament, de les obligacions econòmiques indicades en el plec de condicions economicoadministratives que amb caràcter general tindrà una validesa màxima d'un any.  
9.3. La llicència serà efectiva una vegada s'haja produït l'entrega de l'aprofitament i firmat la seua corresponent acta, on es concretaran els productes a aprofitar o la superfície objecte d'este. No podrà iniciar-se cap activitat preparatòria prèvia a l'entrega de l'aprofitament.  
  
9.4. Per al cas d'aprofitaments plurianuals, la llicència d'aprofitament del segon i anys successius haurà d'obtindre's obligatòriament 15 dies abans del final de la vigència de la llicència de l'any en curs.  
9.5. La llicència haurà d'estar disponible en el lloc on s'exercisca l'activitat, i podrà ser requerida en qualsevol moment per les autoritats competents.  
  
10. Fons de millores  
10.1. De conformitat amb l'article 83 del Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, les entitats locals propietàries de forests o terrenys forestals catalogats estan obligades a invertir, almenys, el quinze per cent de l'import dels aprofitaments en l'ordenació i millora de les masses forestals. L'import de l'esmentat percentatge formarà el fons de millores; cada ajuntament haurà de disposar d'un compte corrent per a este fi, de la que portarà el seu moviment comptable.  
  
11. Causes de resolució de l'adjudicació  
11.1. Les causes de resolució de l'adjudicació seran les previstes en l'article 223 del TRLCSP i en el plec general de condicions tecnicofacultatives que regulen l'execució d'aprofitaments forestals en forests gestionades per la conselleria competent en matèria forestal pertanyents als ajuntaments, aprovat en 21 de novembre de 2013.  
  
  
València, 12 de desembre de 2014. El director territorial: Vicente Collado Capilla.